ПРОТОКОЛ № 35
от заседанието на Комисия по правни въпроси 
на Висшия съдебен съвет, проведено на 16 ноември 2015 г.

Днес, 16 ноември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА 						
ЧЛЕНОВЕ:		 СВЕТЛА ПЕТКОВА
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша   Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

-  Искова молба от адв. Николай Руневски пълномощник на „Декстро груп“ ООД срещу решение на Висшия съдебен съвет по пр. № 23 от 07.05.2015 г. т. 33.

- Проект на обобщената информация за периода от месец януари 2015 г. до сега за изпълнение на препоръките от Доклада на Европейската комисия от месец януари 2015 г. от страна на Комисията по правни въпроси.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно проект на Решение на Министерски съвет за одобряване на Закон за изменение и допълнение на Закона за подпомагане и финансова компенсация на пострадали от престъпления, за повторно съгласуване.

КОМИСИЯТА ПО ПРАВНИ ВЪПРОСИ
Р Е Ш И:

1.1. ПРЕДЛАГА на Висшия съдебен съвет да ИЗРАЗИ положително становище по проекта на Закона за изменение и допълнение на Закона за подпомагане и финансова компенсация на пострадали от престъпления.
1.2. Внася предложението за разглеждане в заседанието на Висшия съдебен съвет насрочено за 19.11.2015 г.

2. ОТНОСНО: Писмо от Министерство на правосъдието относно проект на Постановление на Министерски съвет за приемане на Правилник за прилагане на Закона за защита на лица, застрашени във връзка с наказателно производство, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

2.1. ОТЛАГА разглеждането на т. 2 за следващото заседание на комисията.
2.2. Да се предостави проекта на Правилник за прилагане на Закона за защита на лица, застрашени във връзка с наказателно производство на членовете на Висшия съдебен съвет за изразяване на становища.

3. ОТНОСНО:  Писмо от Националния институт на правосъдието с приложено копие от плана за дейността на НИП за 2015 г.

                                КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение писмото от Националния институт на правосъдието с приложено копие от плана за дейността на НИП за 2015 г.

4. ОТНОСНО: Доклад на Световната банка „България – Функциониране на съдебната система, натовареност с дела и преглед на разходите (2008 г. – 2014г.)“ с включени коментари изпратени от Министерство на правосъдието, Висш съдебен съвет и Министерство на финансите.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение доклада на Световната банка „България – Функциониране на съдебната система, натовареност с дела и преглед на разходите (2008 г. – 2014г.)“

5. ОТНОСНО: Становище на органите на съдебната власт относно предложените изменения и допълнения в Наредбата за единните държавни изисквания за придобиване на висше образование по специалност „право“ и професионална квалификация „юрист“.

КОМИСИЯТА ПО ПРАВНИ ВЪПРОСИ
Р Е Ш И:

5.1.  ВЪЗЛАГА на експертите към комисията да обобщят получените становища относно предложените изменения и допълнения в Наредбата за единните държавни изисквания за придобиване на висше образование по специалност „право“ и професионална квалификация „юрист“.

6. ОТНОСНО: Проект на отговори на въпросника във връзка с предприетите на национално ниво действия за прилагане на Препоръка CM/Rec (2010) 12 относно съдиите: независимост, ефективност и отговорности.

КОМИСИЯТА ПО ПРАВНИ ВЪПРОСИ
Р Е Ш И:

6.1.  ПРИЕМА проекта на отговори на въпросника във връзка с предприетите на национално ниво действия за прилагане на Препоръка CM/Rec (2010) 12 относно съдиите: независимост, ефективност и отговорности.
6.2.  Решението да се изпрати на комисия „Международна дейност“.

7. ОТНОСНО: Писмо от Министерство на правосъдието относно Проект на Наредба за съдебните преводачи, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

7.1. СЪГЛАСУВА проекта на Наредба за съдебните преводачи със забележките, направени с решение на комисията по протокол № 24 от 20.07.2015 г. т. 6, които не са възприети в окончателния проект.
7.2. Внася предложението за разглеждане в заседанието на Висшия съдебен съвет насрочено за 26.11.2015 г.

ДОПЪЛНИТЕЛНИ ТОЧКИ :

8. ОТНОСНО: Искова молба от адв. Николай Руневски пълномощник на „Декстро груп“ ООД срещу решение на Висшия съдебен съвет по пр. № 23 от 07.05.2015 г. т. 33.

КОМИСИЯТА ПО ПРАВНИ ВЪПРОСИ
Р Е Ш И:

8.1. ПРИЕМА за сведение исковата молба от адв. Николай Руневски пълномощник на „Декстро груп“ ООД срещу решение на Висшия съдебен съвет по пр. № 23 от 07.05.2015 г. т. 33.
 
9. ОТНОСНО: Проект на обобщената информация за периода от месец януари 2015 г. до сега за изпълнение на препоръките от Доклада на Европейската комисия от месец януари 2015 г. от страна на Комисията по правни въпроси.

КОМИСИЯТА ПО ПРАВНИ ВЪПРОСИ
Р Е Ш И:

9.1. ПРИЕМА проекта на обобщената информация за периода от месец януари 2015 г. до сега за изпълнение на препоръките от Доклада на Европейската комисия от месец януари 2015 г. от страна на Комисията по правни въпроси.
9.2. Решението да се изпрати на комисия „Международна дейност“.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА